Droef Aid dag 3 Archives | Droef.Gent
Categorie: Droef Aid dag 3
12 mei 2018 / 21:15 / Onderdeel van BOM-Festival / Bovenverdieping Trafiek / Pierkespark Brugse Poort (Bij De Vieze Gasten) / Gent / België / entree gratis Hoekom is ons samelewing so verdeeld? - www.bybelkennis.co.za
by Coen Slabber · Published 05/12/2017 · Updated 02/12/2017
Paulus skryf vir die gemeente in Galasië dat daar baie is wat mense verdeel, want ons probeer onsself regverdig. Jode het dit deur die wet gedoen Hulle het ‘’n hele stelsel wette gehad wat hulle van die ander nasies onderskei het. Die Ou Testament het 613 wette en die Jode het nog reëls bygevoeg om te verseker dat hulle nie die wette verbreek nie.
Om ‘’n lys reëls te hê om aanvaarding te verseker, is nie uniek aan die Judaïsme nie. Meeste godsdienste het sulke lyste om ons van ander te onderskei. Trots is ‘’n groot probleem in ons lewens. Ons is in ‘’n voortdurende kompetisie met ander, want die kern van kompetisie is trots. Dit bevorder verdeeldheid. Ons moet ons andersheid beskerm, want dit gee aan ons waarde bo ander.
Charles Spurgeon het in die 19de eeu drie sulke onderskeidings in die samelewing geïdentifiseer. Dit is verbasend hulle is steeds geldig.
Die trots van ras
Vir baie mense is hulle etniese identiteit die manier om hulle van ander te onderskei. Ras maak hulle wie hulle is en vorm hulle identiteit. Hulle is trots omdat hulle wit of swart of Indiër is. Ons kulture is mooi en is deur God geskep soos ‘’n veelkantige diamant weerspieël dit sy heerlikheid. Sodra kultuur ons primêre onderskeidende identiteit word, veroorsaak dit verdeeldheid. Mense moet hulle kultuur eer, maar die oomblik as dit met trots gepaard gaan begin hulle daardie kultuur verdedig, want dit stel hulle apart.
Dit maak dus geen verskil of ‘’n mens ‘’n Jood of ‘’n Griek is nie, want dieselfde Here is here van almal en Hy seën almal wat Hom aanroep (Romeine 10:12). Daar is net een ras: die seuns en dogters van Adam en Eva. Ons het almal een kernprobleem: sonde. Ons het almal net een hoop.
Die wortel van rasseskeiding is dat ons etniese identiteit te groot geword het. As ons enige verdeeldheid tussen ons wil oorkom, moet ons identiteit in Christus groter word. – groter as enige ander identiteit wat ons mag besit.
Die trots van gesig en plek
Ons neig om mense in kategorieë te sien – suksesvol en onsuksesvol, intelligent en dom, mooi en lelik, fiks en vet, ryk en arm. Ons kyk neer op diegene wat minder as ons is op hierdie gebied en diegene wat meer as ons is, intimideer ons. Ons dink sekere persoonlike prestasies of kenmerke onderskei ons, en plaas ons hoër as hulle. Verstaan ons nie die evangelie nie. Besef ons dat ons krediet kan neem vir baie min van ons talente. Ons ouers het aan ons die gene gegee en God het aan ons die geleenthede en gesondheid gegee om ons talente te beoefen. Alles wat ons het, is ‘’n gawe. Besef ons hoe waardeloos ons talente is as dit kom by die dinge wat regtig saakmaak. Ons bankbalans en bevorderings kan ons nie voor God regverdig nie. Voor God is daar net en soorT sondaar- hopeloos.
Dit maak nie saak as ek nie nou intelligent of mooi of suksesvol is nie, want ek het die beloftes van God in Christus. Dit maak nie saak as iemand my nie waardeer nie, want in Christus het ek die ewige liefde van die Vaer.
Ons kan onsself nie red deur goeie werke of skoonheid nie. Wat ons nou in Jesus Christus het, in oneindig meer as enige van hierdie dinge.
Die trots van genade
Spurgeon sê dat die trots wat kom as gevolg van ‘’n godsdienstige lewe, is waarskynlik die ergste van almal Jy voel trots omdat jy ‘’n goeie lewe geleef het – jy was nog nooit in die tronk nie en jy is nog nooit by jou wek afgedank nie; jy kom uit ‘’n goeie familie en jy is nooit geskei nie. Nou voel jy meerderwaardig teenoor ander wat hierdie dinge deurgegaan het.
Verstaan jy nie die evangelie nie. In God is daar nie goeie en slegte mense nie, wenners of verloorders of funksionele en disfunksionele mense nie. Daar is net opstandige en sondige rebelle sonder hoop in hierdie wêreld wat God in genade red. Die trots van genade is eintlik ‘’n ontkenning van genade
John Owen het gesê dat die saad van elke sonde is in elke mens se hart. Omstandighede, versoekings en verhoudings gee water vir daardie saad. Net omdat God jou van sonde weerhou het, maak jou nie meerderwaardig teenoor ander nie. As jy hoor iemand anders het gesondig en jy dink: “Ek weet dat ek nooit so iets sal doen nie,” weet jy bitter min van genade en die evangelie van Jesus.
Almal het gesondig en het nie deel aan die heerlikheid van God nie (Romeine 3 :23). Daar is nie een wat regverdig is nie; een wat God instinktief soek nie. Daardie waarheid vernietig enige vals onderskeiding tussen ons. Aan die voet van die kruis is die grond gelyk.
Die evangelie dat ons deur geloof alleen in Christus geregverdig word, vernietig alle vorme van trots. In Christus het ons die vryheid om te verenig.
Laaste 7 Dae: 3,345
Laaste 365 Dae: 267,034